
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  6.03.2013

	Nr.
	  26/280


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege pentru modificarea alin.(3) al art.56 din Legea nr.350/2001 privind amenajarea teritoriului şi urbanismul, trimis comisiei pentru examinare pe fond, cu adresa nr. PL.x 418 din 8 octombrie 2012.
PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	  6.03.2013

	Nr.
	  26/280


R A P O R T      
asupra proiectului de Lege pentru modificarea alin.(3) al art.56 din Legea nr.350/2001 privind 
amenajarea teritoriului şi urbanismul

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 418 din 8 octombrie 2012, cu dezbaterea pe fond în procedură obişnuită, a proiectului de Lege pentru modificarea alin.(3) al art.56 din Legea nr.350/2001 privind amenajarea teritoriului şi urbanismul.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.284/9.04.2012)
· avizul favorabil al Comisiei juridice, de disciplină şi imunităţi (nr.31/809/22.10.2012)
Proiectul de lege are ca obiect de reglementare avizarea documentaţiilor de interes general, respectiv toate categoriile din domeniul amenajării teritoriului, precum şi din domeniul urbanismului iniţiate de autorităţile publice sau de instituţii din coordonarea sau subordonarea acestora să se facă fără perceperea unor taxe sau tarife. De asemenea, se propune interzicerea condiţionării emiterii avizului de perceperea unor tarife pentru servicii de documentare, analizare documentaţie, consultanţă şi altele asemenea.

 
Comisia propune Plenului Camerei Deputaţilor adoptarea proiectului de lege cu un amendament admis, astfel cum este redat în Anexa la prezentul Raport.
 
Proiectul de lege face parte din categoria legilor ordinare, conform art.76 alin.(2) din Constituţia României, republicată.

La lucrările comisiei au fost prezenţi 28 deputaţi, din totalul de 32 membri ai comisiei.


La dezbaterile care au avut loc în şedinţa comisiei din 5 martie 2013 au participat, în conformitate cu prevederile art.54 şi 55 din Regulamentul Camerei Deputaţilor, republicat, domnul Iulian Matache – secretar de stat şi domnul Cristian Stamatiade – director în cadrul Ministerului Dezvoltării Regionale şi Administraţiei Publice.


Raportul comisiei a fost adoptat cu unanimitate de  voturi.

Proiectul de lege a fost adoptat de Senat în şedinţa din data de 2 octombrie 2012.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

	PREŞEDINTE,
	SECRETAR,

	MARIN ALMĂJANU
	ION MARCEL CIOLACU 


Consilier parlamentar, Roxana Feraru

ANEXA

Amendamente admise
În urma dezbaterilor, membrii Comisiei au admis următorul amendament:

	Nr. crt.
	Text proiect de lege
	Amendament propus
	Motivarea amendamentului propus

	0
	1
	2
	3

	1. 
	LEGE
pentru modificarea alin.(3) al art.56 din Legea nr.350/2001 privind amenajarea teritoriului şi urbanismul


	Nemodificat
	

	2. 
	
Articol unic. – Alineatul (3) al articolului 56 din Legea nr.350/2001 privind amenajarea teritoriului şi urbanismul, publicată în Monitorul Oficial al României, Partea I, nr.373 din 10 iulie 2001, cu modificările şi completările ulterioare, se modifică şi va avea următorul cuprins:


	Nemodificat
	

	3. 
	(3) Avizarea documentaţiilor de interes general - toate categoriile din domeniul amenajării teritoriului, precum şi din domeniul urbanismului - iniţiate de autorităţile publice sau de instituţii din coordonarea sau subordonarea acestora se face fără perceperea unor taxe sau tarife. Se interzice condiţionarea emiterii avizului de percepere a unor tarife pentru servicii de documentare, analizare documentaţie, consultanţă şi altele asemenea.


	(3) Avizarea documentaţiilor de interes general - toate categoriile din domeniul amenajării teritoriului, precum şi din domeniul urbanismului - iniţiate de autorităţile publice sau de instituţii din coordonarea sau subordonarea acestora se face fără perceperea unor taxe sau tarife. Se interzice condiţionarea emiterii avizului de perceperea unor tarife pentru servicii de documentare, analizare documentaţie, consultanţă şi altele asemenea.

(Autor: Comisia pentru administraţie publică, amenajarea teritoriului şi echilibru ecologic)


	Exprimare corectă.

